CELEX: 32016R1947
Language: et
Date: 2016-10-25 00:00:00
Title: Komisjoni rakendusmäärus (EL) 2016/1947, 25. oktoober 2016, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Tome des Bauges (KPN)]

8.11.2016   
            
            
               ET
            
            
               Euroopa Liidu Teataja
            
            
               L 300/8
            
         KOMISJONI RAKENDUSMÄÄRUS (EL) 2016/1947,
   25. oktoober 2016,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Tome des Bauges (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:
   
               (1)
            
            
               Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Prantsusmaa taotluse saada heakskiit komisjoni määrusega (EÜ) nr 503/2007 (2) registreeritud kaitstud päritolunimetuse „Tome des Bauges“ spetsifikaadi muudatusele.
            
         
               (2)
            
            
               10. aprilli 2015. aasta kirjas teatasid Prantsuse ametiasutused komisjonile, et kahele ettevõtjale, kes tegutsevad määruse (EL) nr 1151/2012 artikli 15 tingimustele vastaval territooriumil, määrati kõnealuse artikli lõike 4 kohane üleminekuperiood, mis lõpeb 31. detsembril 2019. Riikliku vastuväite esitamise menetluse raames esitasid kõnealused ettevõtjad, kes olid toodet „Tome des Bauges“ pidevalt ja õiguspäraselt turustanud vähemalt viie aasta jooksul enne taotluse esitamist, vastuväite seoses Abondance'i ja Tarentaise'i tõugu piimalehmade minimaalse osakaaluga, märkides, et nad vajavad oma karjade koosseisu muutmiseks lisaaega. Asjaomased ettevõtjad on järgmised: GAEC du Grand Colombier, Leyat, 73340 Aillon-le-Vieux, Prantsusmaa; EARL Champtallon, Le Mas Dessous, 73340 Aillon-le-Jeune, Prantsusmaa (3).
            
         
               (3)
            
            
               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (4).
            
         
               (4)
            
            
               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleb spetsifikaadi muudatus heaks kiita,
            
         ON VASTU VÕTNUD KÄESOLEVA MÄÄRUSE:
   Artikkel 1
   
      Euroopa Liidu Teatajas avaldatud nimetuse „Tome des Bauges“ (KPN) spetsifikaadi muudatus kiidetakse heaks.
   Artikkel 2
   Artiklist 1 tuleneva kaitse rakendamisel kohaldatakse määruse (EL) nr 1151/2012 artikli 15 tingimustele vastavate ettevõtjate suhtes Prantsusmaa poolt kõnealuse artikli lõike 4 alusel kehtestatud üleminekuperioodi.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. oktoober 2016
      
         
            Komisjoni nimel
         
         
            presidendi eest
         
         
            komisjoni liige
         
         Phil HOGAN
      
   
   
      (1)  ELT L 343, 14.12.2012, lk 1.
   
      (2)  Komisjoni 8. mai 2007. aasta määrus (EÜ) nr 503/2007, millega registreeritakse teatavad nimetused kaitstud päritolunimetuste ja kaitstud geograafiliste tähiste registris (Pohořelický kapr (KPN) – Žatecký chmel (KPN) – Pomme du Limousin (KPN) – Tome des Bauges (KPN)) (ELT L 119, 9.5.2007, lk 5).
   
      (3)  26. märtsi 2015. aasta dekreetseadus nr 2015-347, Prantsuse Vabariigi Teataja, 28. märts 2015.
   
      (4)  ELT C 433, 23.12.2015, lk 4.